Едрият капитал пое по пътя на преразпределението. Това се случва точно по сценарии известен ни от близкото минало - масовият фалит на банки. Разликата е само в начина и собствеността. Докато през 97 година спестяванията на българина бяха приватизирани с цел присвояване от определени кръгове някои от тях пак тясно свързани с политиците, то сега този капитал се преразпределя между самите политически кръгове тясно свързани с подставените лица наречени олигарси. Всъщност в България големите пари и бизнес никога не са били собственост на медийно тиражираните лица като техни собственици.
Както добре е известно всеки едни от тях има дялово участие при останалите, а ако не, то претендира за такова.
Естествено всичко е ПРОДУКТ. Дали вътрешен или външен няма значение.
Първите сигнали за задаващата се криза, или по точно основите постави управлението на ГЕРБ, влизайки в политиката убедително и с претенции за част от баницата, разбивайки съществуващото статукво и мирно съжителство на политическите и финансови кръгове.
Сега се сещам за прословутата "пица" на Дянков. Да, тя беше доста постна, но нали никой не си въобразяваше, че ще бъде такава за управляващите?
"Сушинката за старшинката" настъпи с кредитирането на част от банковият сектор в началото на кризата с цел гарантиране на финансовата му стабилност. Естествено парите отидоха в централните офиси, "майки" на чуждестранните банки. Това им осигури ликвидност от пазари като нашият. Думи на служител от "Дойче Банк" - Ако нямахме офиси в страни като вашата, не можем да си позволим да изплатим даже и 700 евро на клиент. Просто ги нямаме в наличност. Пазари като вашият успяват да ни закрепят.
По този начин зейна дупка в бюджета и естествено нашата помощ ни вкара в една изкуствена криза, а по късно и в заем към "Световната Банка". Не знам дали Дянков някога е бил финансов гений, но разбрах, че беше зъл финансов гений. Някакси не мога да повярвам, че когато цените на жилищата и имотите падат заради спукания имотен балон, можеш да декларираш милиони от наем на къщата си в Америка.
Какъв пост трябва да заемаш за да ти осигури заплата, с която да можеш да купиш къща, която да ти докара наем от няколко милиона?
За мен това си беше чист хонорар от "Световната Банка" за добре свършената работа - заем от нея и пряка зависимост от САЩ. Има едно определение "предсрочно изискуем заем", когато рейтинговите агенции Moodys Investors Service, Standard & Poor's и Fitch Ratings решат да понижат рейтинг, съответно е сигнал за риск, а с този инструмент влиянието върху взетите решения и политиката на дадената страна е неизбежно. Не случайно свалиха рейтинга ни точно в разгара на дебата с "Южен Поток".
Но да се върна на размишленията си за кризата.
Докато хората псуваха Дянков, особено дребният бизнес (защото среден такъв няма), почти не забелязахме силовото късане на финансов и дялов ресурс от Бойко Борисов.
Внезапно започнаха показни акции срещу бизнесмени, бизнеса им и техни роднини. Цели семейства бяха арестувани по обвинения за организирана престъпна група с цел укриване и източване да ДДС. Хората си помислиха, че "дойде видов ден" за тея мръсници и изедници на труда ни, но не би. Просто това беше брилянтен пиар ход на Борисов. Докато на гладният народ му предоставяха зрелища всеки ден от екрана и медиите, а той в полунесвяст гледа и се чуди, ахка и въздиша по отдавна липсващата силна ръка, която ще оправи и въздаде справедливост, Борисов в качеството си на премиер започна силово да канализира нерегламентираните финансови потоци към себе си. "Ако не си с мен, значи си мой враг", така някои с влияние в захарния бизнес, го загуби, така някои с влияние в пазара с цитруси и зеленчуци го загуби, че и хладилните складове му изгоряха и съответно отворената ниша веднага е заета от хора свързани с Бойко Борисов. Но имаше моменти и на разкаяние - не можем да се разплатим с фирмите в срок, но ако направят 10% отстъпка от исканията си ще се разплатим първо с тях.
Освен тези 10% за да получат парите до ден-два е искано още 30%, иначе всичко е в близки обозрими срокове, а фирма с изчерпан ресурс и поставена на колене пред фалит, трудно ще откаже.
Така и фирмите пряко свързани с бившата тройна коалиция станаха зависими от ГЕРБ.
През това време парите заделени по проекти седят някъде на една МАЛКА лихва в една банка.
Случаен ли е слухът за 3 милиарда лични средства на Бойко Борисов?
Не мисля. В пространството се заговори за катарски инвестиции.
"Катарската страна е проявила интерес към инвестиционни проекти в България в сферата на инфраструктурата, недвижимите имоти, земеделието, хранително-вкусовата промишленост и туризма"
"В рамките на срещата бе договорено още между България и Катар да започнат преговори за сключване на споразумение за създаване на съвместен инвестиционен фонд за малките и средните предприятия в България, с участието на катарската страна."
Но за да има такъв фонд трябва да има и доверена банка, особено след слуха, че всъщност голяма част от катарските пари ще бъдат личните авоари на Бойко Борисов. И не е нужно държавата да гарантира фонда, той лично е гарантиран от премиера със средства. Може би е случайност, че " 200 млн. долара депозира Катар в Българската народна банка (БНБ) в знак на добра воля и желание за инвестиции в страната ни."
Аз не разбирам много от висш политически пилотаж, но разбирам от едно - когато някой дава пари винаги очаква нещо в замяна, или по-точно от тези 200 млн. затворени в банка да има някаква изгода.
За сега темата с Катар е във фризера, но какво става с тези пари?
Трупат лихви. Катарският бизнес не се издържа и просперира от лихви, но Българският е склонен на това. Ние сме си вложители, но не и бизнесмени в по-голямата си част.
Въпросът остава отворен- На Кой са тези пари?
Но да се върнем на инвестииците и нуждата от банка. Единствено Цветелина Бориславова можеше да отговори на изискването, за доверен банкер обаче близката и връзка с министър председателя опорочава идеята и има реален риск управлението и образа на ГЕРБ като 'чисто и прозрачно' да бъде силно нарушен. Което ме навежда на мисълта за прословутата реставрация на паметника на "Цар Освободител".
Изведнъж така от нищото руската фондация "Поколение" дари 1,2 млн. лева за реставрацията на паметника. Друга е темата, че истинската стойност е максимум 700 000 лв. (да приемем всички най раздути цени и т.н.), остатъка е "дарение под масата", или казано комисионна към отпускащите и одобряващите проекта.
До тук добре, но аз никъде не намерих подробна информация за движението на парите. Силно се съмнявам, че са донесени в куфарче, особено след като за президент на фондацията е милиардерът от партията на Путин - Андрей Скоч.
Сещам се за една банка, която е пряко свързвана с руски и сирийски капитали - КТБ.
Това е банката, която обслужва сивият и черният сектор на икономиката. Там никога не се задават излишни въпроси, както би станало в други банки. За това руският бизнес обича да работи с такъв тип институции. Особено ако и в такава банка е насочен целият държавен ресурс. Всички пари минаващи през нея ще бъдат с гарантирано чист произход и така потеглят на Запад за инвестиране. Така може да се отговори дали сме троянският кон на Русия в ЕС. Според мен - ДА!
Но ако се върнем на темата - нещото, което е трън в очите на Борисов е липсата на банка или поне дял от нея.
КТБ отговаря на всички изисквания за идеална цел.
Огромни нарушения и необосновано рискови кредити, капитали с неясен произход, висок процент на държавни капиталови вложения. Просто апетитна хапка за едни поне 10% / 20%, а може би и пълен дял с участие в управлението.
И така сблъсъка на Бойко Борисов с Цветан Василев е неизбежен. Единият силов рекетьор, другият финансов. Какво имам в предвид - докато единият чрез лостовете на властта и по точно МВР и ДАНС съсипва и превзема бизнес територии, другият чрез ниска оценка на ипотеката (обикновено 20% от реалната стойност), високи лихвени проценти (30% / 40%) те вкарва в невъзможност за покриване на заема и като основен кредитор взима бизнеса ти, та даже и дрехите от гърба ти, е както се казва - конфортът да не доказваш доходи, произход на парите и всички тези дреболии изисквани от нормалната банковата система, си има своята цена.
Спомням си времето, когато някой от застрахователните шефове се скара с друг - винаги имаше труп, че даже и по-два в отговор.
Така стана и сега.
Много хора за пореден видяха и повярваха, че Бойко Борисов е ръката на отдавна чаканото правосъдие приемайки закон за държавните пари.
Така му се пада на тоя облагодетелстван олигарх - Василев !
Но не разбраха, че заради алчността си страната върви към фалит. Да.
Изтегляйки всички средства от държавният бюджет и оставяйки 20% само от тях КТБ тръгва сигурно към несъстоятелност. Просто заради начина на управление в трезора няма достатъчно пари в наличност. Да не забравим и енергетиката - 90% парите също са в КТБ.
От октомври 2013г. банката е в затруднено финансово състояние, което най-пазената тайна до сега. Май някъде там беше приет закона за държавните пари.
Но тези действия струваха на Бойко Борисов властта.
Режисурата на протестите срещу монополите е много точно подбрана - високите януарски сметки за ток.
След като постави бизнеса на колене и настъпи големите хранителни вериги в името на народа, дойде ред и на енергийните дружества. Но благодарение на тяхното лумпенско поведение, продиктувано от приватизационните договори гарантиращи 13-15% възвръщаемост и подписани от кабинета на Костов, съвсем леко трябваше гневът да бъде насочен към властта, която декларира силна ръка за справянето с монополите, но в предвид оставените договори и договорки от миналите правителства не можа да оправдае популисткият си ход. Така протестите не без участието на Делян Пеевски придоби кървав оттенък.
Продукт на Ахмед Доган, създаден за главен диригент-бушон на скритите инвестиции в енергетиката и най-вече медиите. ДПС винаги е имало нужда от собствено медийно пространство за да развява картата на етническото разделение и напрежение за стягане на редиците преди избори.
Но всъщност Пеевски е тясно обвързан и с Цветан Василев чрез множество големи кредити. и този дух на разбирателство и разбиране как да не помогнеш с едно рамо на любимият си банкер, особено след като отпуска сладки кредити и не пита за връщане.
Така с няколко платени футболни лумпена, малко свинска кръв и боя, а и не без участието на също така няколко добре платени фена на Американски фондации "Соросоиди", кървавият и ожесточен оттенък принуди Бойко Борисов да подаде оставката на кабинета.
Дните до назначаването на новото правителство са еднообразно скучни - носят ти кашони с документи, а ти само слагаш в машината за рязане, рязане с доказателства за присвояване, присвояване.......
Нищо чудно, че нито едно правителство не може да докаже, нарушенията при предишното освен в косвени обвинения. Просто никой не оставя доказателства след себе си в министерствата, а служителите мълчат заради политическата чистка.
Даже имаше и куриозни изказвания от сорта - ми не знаем колко пари има и колко за какво са изхарчени! Май беше за здравната касата - ми как ще знаете, то като нарежат всички документи ходи проверявай и давай отчети. Но само ПОДОЗИРАМЕ огромни злоупотреби и нарушения.
И каквото беше направено от ГЕРБ, остана постфактум и занапред. Приетите закони решения останаха, заради желанието на новите управляващи в лицето на Местан И Станишев да ограничат пораженията направени от Борисов с подкрепата на Цветанов и Цецка Цачева.
За да си осигурят кворум за излъчване на правителство им трябваше подкрепата на Сидеров - човека "Атака". Така се стигна до златният пръст натиснал копчето - това им струваше според обществената тайна някъде средно между спряганите суми не по-малко от 23 млн. лева.
Доста скъпо и зависимо правителство съставено от политически послушни на коалицията БСП, ДПС и отчасти шизофренично неустойчивата АТАКА, лумпеии с официален глава наречен президент добър послушко и лоялен към ГЕРБ.
Така едната грешка води до следващата - назначаването на Пеевски за председател на ДАНС.
Защо и какво е трябвало да свърши там и до сега ми е загадка, но само знам, че докато имаше масови протести в столицата и по-големите градове на страната с въпроса "Кой предложи Пеевски?", ДПС според сделката с БСП взеха всички ключови министерства опериращи с еврофондовете и започна голямото цедене на хазната.
Къде най-малко може да бъде засечено нарушение в отпускането на еврофондове?
В рекламата! Това е услуга, при която няма единно ценообразуване, може да бъде възложено на определени свързани фирми да изготвят рекламата и обслужват отпусканите пари, а те да отиват регулярно към "наши" медии и не наши с цел поставянето им във финансова и политическа зависимост. Като знаем, че голяма част от разпространението, вестниците, списанията и една две телевизии са от империята на Пеевски, е.......
Останалите си кротуват заради парите от реклама, а през това време Европа ни е наложила неофициално мониторинг на членството ни в съюза.
Така стигнахме от неправилното управление до широко отразения развод между Цветан Василев и Делян Пеевски. Сладко, когато ти дават необезпечени кредити, но неприятно е, когато си ги поискат. " Ти кога ще ми върнеш 18 млн. ? - Защо да ти ги връщам?! Политическият чадър си има цена! " Но някои спрягат още по- големи суми. Нищо чудно, при положение, че само на Митко Събев, КТБ се отпуснало 100 млн. евро кредитна линия -за да ги загуби играейки на фондовите пазари.
Но докато схемата при "Петрол" работи - дълг срещу бизнес, то при Пеевски няма как. Зад него стои цялата политическа мощ на ДПС с богат икономически инструментариум, който може да съсипе и без това кухата банка КТБ. Както и стана. Невърнатите кредити от определени финансови и политически кръгове, изтеглянето на финансов ресурс от фирми свързани с Пеевски плюс Държавните Енергийни дружества контролирани от ДПС и частните от Ахмед Доган доведе банката до финансов колапс. Но ако някой си мисли, че Цветан Василев ще плаща, дълбоко се лъже. Вкарвайки надзорници в КТБ гущера си скъса опашката. Отдавна придобитите дружества и фирми срещу отпуснати заеми не са свързани пряко с банката или кредитите им са отписани и заличени, а на Пеевски ако надзорниците от БНБ решат, че кредита е рисков, може да го изискат предсрочно.... и няма мърдане.
Та така...... За сега Василев води срещу Бойко и Пеевски!
Но върха е одобрения заем от 3,3 мрд. помощ за банковия сектор.
Точно това ме провокира да се замисля, защо ако банковият сектор е толкова стабилен както се тръби напоследък, ще има нужда от кредитиране?
Това е малко като на здрав пациент да му предписваш лекарствена терапия. Може и да има нужда от нея, ама може и не напълно?!
Защото в имейлите изпратени до клиенти на ПИБ може би не случайно се споменават като следващи - ЦКБ и АСЕТ. Първата е собственост на групировката "ТИМ", а за втората спрягат собственици да са Маргините, но напследък Младен Михалев - Маджо и Румен Николов - Пашата. А странното, е че ден преди да започне атаката срещу ПИБ на пенсионери със сметки в нея са се обаждали от ЮроБанк с предложение да си ги преместят?!
Изниква въпроса от къде в Пощенска банка знаят, състоянието на ПИБ ще бъде влошено? И защо комисията по финансов надзор мълчи за сделките с акции на банката при положение, че двата бушона от финансова къща "Глобал Маркет" са направили атака със спекулативна цел?! Защото законът за фондовите пазари позволява комисията да спре и анулира всички сделки и търговията със ценни книжа, облигации и акции при определени условия породени от престъпна дейност!
Но освен разликите в начините на съсипване двете баки КТБ и ПИБ, има и една малка, но съществена прилика - и двете оперират с държавни средства.
И ако се върнем на 3,3 мдр. лева помощ какво може да се окаже?
Хазната няма пари, което води до невъзможност двете банки да оперират с капитал защото основата им е държавна. А данъкоплатците ще платят за липсващите пари и дългове на държавните предприятия от енергийният сектор - БЕХ и НЕК - приблизително толкова са им дълговете, заложени в договорите към електроразпределителните дружества и зелената енергия. Така всички натрупани грешки от всички правителства ще бъдат най-учтиво заличени от същите тези гласоподаватели, които наивно чакаха хад 20 години да дойде следващият на власт и да ги оправи. Е... оказа, се че всички, които са били на власт са ни оправяли, ама ние така и не разбрахме.
Фригидност. Но тя не е порок, а заболяване. А само бедната нация е болна.
Аз силно вярвам и знам, че банковата система е стабилна както казвате господа управляващи, но все пак ме е страх да не загубя и тези пари дето имам, че без тях съм на никъде!
так ни управляват и оправят, ние така все така ги лъжем, че всенародната любов е вечна.
п.с. Художествена измислица по обществено достъпни слухове, митове и легенди.
Публикувано от Мартин Жеков в 18:45 ч. 0 коментара Връзки към тази публикация
Етикети: ГЕРБ, Делян Пеевски, ДПС, КТБ, лумпен, ПИБ, Цветан Василев
Всяко поколение има своя митология. Всяко хилядолетие има свой култ на апокалипсиса. Днес Археолозите от Хелзинкския университет откриха вероятно най-ранните писмени записи на Култа към Тюкс, фанатична религиозна секта процъфтяла през ранната Силиконова Ера, в зората на третото хилядолетие от н.е...
Евангелие на Тюкс (в1.0)
В началото Тюринг създаде Машината.
A машината беше тромава и без форма, и съществуваща само на теория. И фон Нойман погледна връз Машината, и видя, че беше безформена. И раздели той Машината на две Абстракции, Кода и Данните, и двете бяха една Архитектура. Това беше велико Тайнство, и началото на мъдростта.
И фон Нойман говори на Архитектурата, и благослови я, казвайки: "Върви, плоди се и се множи, свободно обменяйки код и данни, и наплоди по земята всякакви устройства." И беше така, и беше добро. Архитектурата преуспя и беше създадена в хардуер и софтуер. И наплоди тя много Системи по земята.
Първите системи бяха могъщите гиганти; и извършиха те много велики и славни дела. А сред тях бяха Colosus, разбивача на кодове; ENIAC, прицелващия; ESDAC и MULTIVAC и всички създания, работещи на прав ток, експериментите; и SAGE, защитника на небесата и баща на всички мрежи. Тези бяха могъщите гиганти на миналото, първите деца на Тюринг, и са написани деянията им в Книгата на Древните. Това беше Първата Ера, ерата на Познанието.
А стана така, че синовете на Маркетинга погледнаха връз децата на Тюринг, и видяха, че тези са с пъргав ум и кратки имена, и имат много велики и опасни възможности. И рекоха си: "Нека сега станем и си направим Корпорации, та да оковем системите за наша полза, защото те могат да ни донесат големи блага." Със сладки думи съблазниха те потребителите, и с много вериги оковаха Системите, та да ги направят всеки по свой образ и подобие. И облякоха синовете на Маркетинга Костюми, за да съблазняват по лесно потребителите, и написаха тежки и страшни Лицензи, за да оковат по-здраво Системите. И станаха известни синовете на Маркетинга като Костюмите, мразещи и мразени от истинските Разработчици, децата на фон Нойман.
И Системите и техните Корпорации се плодяха и станаха многобройни по земята. В тези дни бяха IBM и Digital, Burroughs и Honeywell, Unisys и Rand, и много други. И се държаха те всеки за своята система, хардуер и софтуер, и не обменяха код и данни, защото техните Лицензи им забраняваха. Това беше Втората Ера, ерата на Големите Машини.
А случи се така, че духовете на Тюринг и фон Нойман погледнаха из небесата връз земята, и не бяха доволни. Системите и Корпорациите бяха израстнали големи и обемисти, и Костюми властваха над истинските Разработчици. И потребителите стенеха и викаха със силен глас към небесата, казвайки: "О, да имаше Система с велика мощ, но малък размер, и способна да стигне до всеки дом!" И Разработчиците стенеха и викаха подобно, казвайки: "О, това би ни избавило и би ни донесло свобода от тези угнетители Костюмите и техните тежки и страшни Лицензи, и би ни дало Система за нас самите, на която да разработваме!" И духовете на Тюринг и фон Нойман чуха виковете им и бяха развълнувани, и рекоха си един на друг: "Нека сега слезем долу и да направим Технологичен Пробив, та да утихнат тези викове."
И в този ден говориха духовете на Тюринг и фон Нойман на Мур от Intel, давайки му проникновение и мъдрост да види бъдещето. И Мур създаде чипа, и го нарече 4004. И Мур благослови Чипа, казвайки: "Ти си Технологичен Пробив; с моята Корпорация те създадох. Ти си още малък като прашинка, но ще израстнеш до планина, и ще завоюваш всичко пред теб. Тази благословия ти давам: на всеки осемнадесет месеца да се удвоява капацитета ти, до края на ерата." Това е Закона на Мур, който устоява и днес.
И беше рождеството на 4004 начало на Третата Ера, ерата на Микрочиповете. И както Големите Машини и техните Системи и Корпорации процъфтяха, то така също и Микрочиповете и техните Системи и Корпорации. И тяхното родословие беше:
Мур роди Intel. Intel роди Mostech, Zilog и Atari. Mostech роди 6502, и Zilog роди Z80. Intel роди също 8800, който роди Altair; и 8086, майка на всички PC-та. 6502 роди Commodore, който роди PET и 64; и Apple, който роди 2. (Apple е великото Тайнство, Плодът който беше погълнат, но пак разцъфна.) Atari роди 800 и 1200, господари на игрите, които бяха унищожени от Sega и Nintendo. Xerox роди PARC. Commodore и PARC родиха Amiga, създателка на изящните изкуства; Apple и PARC родиха Lisa, която роди Macintosh, който роди iMac. Atari и PARC родиха ST, създателя на музика, който умря и не биде повече. Z80 роди Sinclair джуджето, TRS-80 и CP/M, която роди много машини, но скоро си замина от този свят. Altair, Apple и Commodore заедно родиха Microsoft, Големия Мрак който се нарича Мерзостта, Унищожителя на Земята, Портата към Ада.
А стана така в Ерата на Микрокомпютрите, че IBM, най-голямата от Корпорациите на Големите Машини, погледна връз младите Микрочипови Системи и беше много разгневена. И в своя гняв и ярост тя порази земята и създаде IBM PC. А PC-то беше без цвят и звук, тромаво и безформено в преголяма степен и подобно на лека жена, но Потребителите се развълнуваха премного, и купуваха PC-то в големи количества. И IBM потърси Доставчик на Операционна Система, защото в бързината не бе създала такъв, нито беше изковала достатъчно тежък и страшен Лиценз, но беше сметнала, че това е под нейното достойнство и не е мъдро, казвайки си: "Да създадем първо пазар, а после нова Система, по наш образ и подобие, обвързана с нашия Лиценз", без да вижда поражението, което щеше да дойде.
И IBM отиде при Microsoft, която им лицензира QDOS, детето на CP/M и 8086. (А 8086 беше дъщерята на Intel, детето на Мур). И QDOS порастна, и биде наречен MS-DOS. И MS-DOS и IBM-PC заедно порастнаха могъщи, и завладяха всички пазари, плодейки се и множейки се, според Закона на Мур. И Intel се разрастна страховито, и погълна всичките си деца, и не можеше никой чип да устои пред нея. И Microsoft порастна горда и погълна IBM, и биде тъй за удивление голямо по земята. И написано е това в Книгите за Деянията на Microsoft.
В предопределеното време MS-DOS роди Windows. И това бе родословието на Windows: CP/M роди QDOS. QDOS роди DOS 1.0. DOS 1.0 роди DOS 2.0 по пътя на Unix. DOS 2.0 роди Windows 3.11 по пътя на PARC и Macintosh. IBM и Microsoft родиха OS/2, която роди Windows NT и Warp, изгубената Система на познанието. Windows 3.11 роди Windows 95 след триумф над Macintosh в могъща Война на Лицензите. Windows NT роди NT 4.0 по пътя на Windows 95. NT 4.0 роди NT 5.0, Системата която се нарича също Windows 2000, Грешката на Хилядолетието, Апокалипсис, Армагедон, Краят на Всички Неща.
И стана така, че Microsoft порастна голяма и могъща сред Микрочиповите Корпорации; по могъща от всички Корпорации на Големите Машини тя порастна. И Гейтс закорави сърцето си, и прокле той своите Потребители и техните Разработчици с думите на това проклятие:
"Деца на фон Нойман, чуйте ме. IBM и Корпорациите на Големите Машини оковаха предците ви с тежки с страшни Лицензи, и тези извикаха към духовете на Тюринг и фон Нойман за избавление. Сега Аз ви казвам: Аз съм по-могъщ от всички Корпорации пред мен. Ще отслабя ли Аз Лицензите ви? Не, но с нови ще ви окова, двойно по-тежки и десеторно по-страшни от тези на предците ви. И ще издълбая моя Лиценз във всяко сърце, и ще изпиша Серийния си Номер на челата ви. Аз ще ви окова към Windows платформата с лукави хитрини и нечестни схеми. Аз ще ви окова към Чипа на Intel с ловък код и изкривени Програмни Интерфейси. Аз ще ви уловя и заробя тъй както никое поколение преди вас. И ще извикате вие към духовете на Тюринг, фон Нойман и Мур, но напразно. Те няма да ви чуят. Защото моята Сила е по-голяма от тяхната. И ще извикате тогава към мен, и ще живеете по моята милост и немилост. Аз съм Портата към Ада; Аз държа портала към MSNBC, и ключовете от Синия Екран на Смъртта. Бойте се от мен; бойте се от мен премного; служете само на мен, и живейте."
И хората бяха укротени с насилие, и въздаваха почит на Microsoft, и изтърпяха много тежки и страшни изпитания които Windows платформата и неиния безизходен Лиценз им навлякоха. И още веднъж изтигнаха те глас към небесата за избавление, но никой не се намери, комуто да е то по силите, до рождението на Линукс.
Тези са поколенията на Линукс:
SAGE роди ARPA, която роди TCP/IP, и Aloha, която роди Етернет. Bell роди Multics, който роди C, което роди Unix. Unix и TCP/IP родиха Интернет, която роди Световната Паяжина. Unix роди RMS, баща на великото ГНУ, което роди Билбиотеките и Emacs, крал на Програмите. В дните на Паяжината, Интернет и Етернет родиха Интранет LAN, която се издигна в славата си сред всички Корпорации и подготви пътя за Пингвина. И Линус и Паяжината родиха Ядрото чрез Unix. Ядрото, Библиотеките и Програмите заедно са Дистрибуцията, единия Пингвин в много форми, възхваляван во век и веков.
А в тези дни живееше в Хелзингските земи един млад учен наречен Линус, от рода Торвалдс. И беше Ликункс мъж благочестив, последовател на RMS и могъщ в науките на Тюринг, фон Нойман и Мур. Един ден, докато медитираше над Архитектурата, Линус изпадна в транс и получи видение. И беше видението на велик Пингвин, ведър и благоразположен, седящ връз плаващ леден блок и ядящ риба. И от погледа на Пингвина бе Линус много изплашен, и извика към духовете на Тюринг, фон Нойман и Мур, да разтълкуват видението му.
И във видението му духовете на Тюринг, фон Нойман и Мур му отвърнаха, и говориха му, казвайки: "Не се страхувай, Линус, най-възлюблени хакере. Ти си извънмерно добър и свободолюбив. Великия Пингвин, който видя, е Операционна Система, която ти ще да създадеш и разпространиш връз земята. А ледения блок, който видя, е земята и всички системи по нея, връз които ще да възсяда Пингвина, и да ликува, щом приключи задачата си. А рибата, с която Пингвина се храни, са тромавите Лицензирани бази код, които плуват под всички земни системи. Пингвина ще улови и погълне всичко що е тромаво, изкривено и безформено; всеки код, който се извива като спагети, или е заразен с вредителни създания, или е окован с тежки и страшни Лизензи ще изяде той. И с изяждането им ще се множи, и в множенето си ще се документира, и в документирането си ще донесе свобода, ведрост и ликуване на земята и всички, които разработват връз нея."
И излезе Линукс от медитацията си, и създаде малко Ядро на Операционна Система, като тази, предсказана във видението му; и пусна той, по заветите на RMS, ядрото в Световната Паяжина, та всички да го вземат и видят. И в предначертаното Интернетско Време Ядрото растеше и се множеше, докато всички разбраха, че това е единствения и истински велик и могъщ Пингвин, чието име е Тюкс. И следовниците на Линукс намериха подслон в Ядрото, Библиотеките и Програмите; и инсталираха Дистрибуция след Дистрибуция, и правеха жертви за ГНУ и Пингвина, и въздаваха хвалебствия към духовете на Тюринг, фон Нойман и Мур, за избавлението си изпод ръката на Microsoft. И това беше началото на Четвъртата Ера, ерата на Отворения Изходен Код.
И има много още, което да се каже за странните и чудесни събития в тези дни; как някои Костюми от Microsoft заговорничеха за война срещу Пингвина, но бяха разкрити в навечерието на Вси Светии; как Гейтс попадна сред адвокатите и беше предаден и разпънат от предишните си приятели, апостолите на Медиите; и как Рицарите-наемници от ордена на Червената Шапка отнесоха евангелието на Пингвина в залите на Корпорациите; и дори за диспута между братята от Gnome и KDE за Лиценза, подобен на трол. Но са написани всички тези събития другаде, в Книгите за Деянията на Пингвина и Хрониките на Четвъртата Ера, и ако да биха били изговорени, то да биха заели стек DVD-та, голям и тежък като новинарска група на Usenet.
Нека кодирате всички вие в силата на Изходния Код; нека Ядрото, Библиотеките и Програмите да са с вас, през всички дистрибуции, до края на епохата. Амин.
Written by Lennier
Written by: Dave Regan
Home page: http://www.ao.com/~regan/
Alternate home: http://www.peak.org/~regan/
Alternate home: http://www.peak.org/cornvalley/
Превод: Димитър Жеков
Публикувано от Мартин Жеков в 9:18 ч. 0 коментара Връзки към тази публикация
Денят На Храбростта - 6 Май
МИХАИЛ ЛОБУХИН – ПРЕМИЕР-СОЛИСТ НА БОЛШОЙ В СОФИЯ!